**«Βιομηχανικό σχέδιο και τέχνη»**

**Τίτλος Φάσης: «Κρύσταλ Πάλας»**

Εμπνεόμενοι από το Κρύσταλ Πάλας, κατασκευάστε μια μακέτα ενός εκθεσιακού χώρου με διαστάσεις: μήκος= 20 εκ., πλάτος= 14 εκ. και ύψος= 10 εκ. (στην πραγματικότητα μιμείστε ένα χώρο διαστάσεων Μ10 Χ Π7 Χ Υ5 μέτρα σε κλίμακα 1:50 ). Ως βάση χρησιμοποιήστε ένα χοντρό χαρτόνι με ελάχιστες διαστάσεις 21 Χ 15 εκ. Για δοκούς στήριξης χρησιμοποιήστε ξυλάκια από σουβλάκι ή σύρμα ή καλαμάκια αναψυκτικού. Για τους πλαϊνούς τοίχους και τη σκεπή χρησιμοποιήστε φύλλα από ριζόχαρτο ή διαφανή ζελατίνα και συνδέστε τα κομμάτια μεταξύ τους με ρευστή κόλα γενικής χρήσης. Με οδηγό τις διδόμενες γενικές διαστάσεις, δώστε τις δικές σας σχεδιαστικές προτάσεις επιλέγοντας κατά την κρίση σας την πυκνότητα των δοκών, των αριθμό και τις θέσεις των πιθανών ανοιγμάτων και των εισόδων. Πρωτοτυπήστε με το ύφος της σκεπής, των όψεων και βάλτε χρώματα της αρεσκείας σας σε δοκούς, δάπεδο, σκεπή και εισόδους.

Τέλος βάλτε μέσα σε αυτή την μακέτα του χώρου ένα μικρό έκθεμα δική σας επιλογής (είτε ένα έτοιμο είτε δικής κατασκευής και επινόησης) και παίξτε με τη θέση του φωτός, φυσικού (φως ηλίου, υπό σκιά, κοντά – μακριά κ.α.) ή τεχνητού (επιτραπέζια λάμπα, φακός, κερί κ.α.).

Σημ.: μέτρο σύγκρισης για το έκθεμα και το ύψος των εισόδων να είναι τα 3,5 εκ. , δηλαδή σε αναλογία με το ύψος 1,75 μέτρα ενός μέσου ανθρώπου.

Χρόνος Υλοποίησης: 30 λεπτά

